
Esselamu alejkum, zanima me komentar dijela ajeta u kome se kaže: “… zato se Stvoritelju svome pokajte i JEDNI DRUGE POUBIJAJTE.”


* 
* 
* 
* 
* 
* 
* 

 
Koji je vaš komentar 54 ajeta sure El Bekare?

Alejkumuselam. 


Kada je Musaov narod obožavao tele, i nakon što su uvidjeli svoju zabludu, iskazali su želju da se pokaju: „I pošto se poslije gorko pokajaše i uvidješe da su zabludjeli, oni rekoše: “Ako se Gospodar naš na nas ne sažali i ako nam ne oprosti, doista ćemo biti izgubljeni!” (El-E’araf, 149).  

Allah im je dao težak ispit za njihovo pokajanje, tj. da se međusobno poubijaju, na način da jedni druge napadnu, sve dok Allah ne naredi da se povuku i prestanu.


Nije im bilo naređeno da svako sebe ubije, jer da jeste, onda bi svi pomrli i ne bi niko ostao, osim onih koji ne bi prihvatili takav način kajanja.


Ovdje se misli da jedni druge napadnu i da se ubijaju, dok Allah ne naredi da prestanu, pa bi oni koji poginu, na taj načn postali šehidi, a oni koji bi ostali u životu, skinuli bi sa sebe tu odgovornost.


Dakle, to su morali učiniti da bi se pokajali, kroz šta vidimo koliko je Allah Uzvišeni olakšao našem ummetu i otvorio im vrata tevbe.


